ਹਰਵਿੰਦਰ ਸਿੰਘ ਚਹਿਲ

ਹਰਵਿੰਦਰ ਸਿੰਘ ਚਹਿਲ ਇਕ ਪੰਜਾਬੀ ਲੇਖਕ ਹੈ।

 ਜਿੰਦਗੀ 
ਹਰਵਿੰਦਰ ਸਿੰਘ ਚਹਿਲ ਦਾ ਜਨਮ ਜਿਲ੍ਹਾ ਸੰਗਰੂਰ ਦੇ ਗਾਗਾ ਪਿੰਡ ਪਿਤਾ ਸ੍ਰ. ਜਾਵਿੰਦਰ ਸਿੰਘ ਤੇ ਮਾਤਾ ਬਲਦੇਵ ਕੌਰ ਦੇ ਗ੍ਰਹਿ ਵਿਖੇ 21ਅਪਰੈਲ 1973 ਨੂੰ ਇਕ ਮੱਧਵਰਗੀ ਕਿਸਾਨੀ ਪਰਿਵਾਰ ਵਿੱਚ ਹੋਇਆ। ਅੱਠਵੀਂ ਜਮਾਤ ਤੱਕ ਦੀ ਸਿੱਖਿਆ ਪਿੰਡ ਦੇ ਸਰਕਾਰੀ ਮਿਡਲ ਸਕੂਲ ਅਤੇ ਦਸਵੀ ਐਸ ਡੀ ਹਾਈ ਸਕੂਲ ਲਹਿਰਾ ਤੋਂ ਪਾਸ ਕੀਤੀ। ਗਿਆਨੀ,ਬਾਰਵੀਂ ਅਤੇ ਬੀ. ਏ ਪ੍ਰਾਈਵੇਟ ਤੌਰ ਤੇ ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਤੋਂ ਪਾਸ ਕੀਤੀ ਐਮ ਏ ਇਤਿਹਾਸ ਦੀ ਪੜ੍ਹਾਈ ਪੱਤਰ ਵਿਹਾਰ ਸਿੱਖਿਆ ਰਾਹੀ ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਤੋਂ ਪਾਸ ਕੀਤੀ। ਬੀ.ਐਡ ਗੁਰੂਸਰ ਸੁਧਾਰ ਕਾਲਜ ਤੋਂ ਪਾਸ ਕੀਤੀ। ਜਨਵਰੀ 2002 ਵਿੱਚ ਸਕੂਲ ਸਿੱਖਿਆ ਵਿਭਾਗ ਵਿੱਚ ਬਤੌਰ ਇਤਹਾਸ ਲੈਕਚਰਾਰ ਸ. ਸ. ਸ. ਸਕੂਲ ਚੀਮਾਂ ਵਿਖੇ ਜੁਆਇਨ ਕੀਤਾ ਅਤੇ ਮੌਜੂਦਾ ਸਮੇਂ ਵਿੱਚ ਵੀ ਇਥੇ ਹੀ ਸੇਵਾਵਾਂ ਨਿਭਾ ਰਹੇ ਹਨ। 2002 ਵਿੱਚ ਇਨ੍ਹਾਂ ਦੀ ਸ਼ਾਦੀ ਰੁਪਿੰਦਰਜੀਤ ਕੌਰ ਨਾਲ ਹੋਈ ਜੋ ਸਿੱਖਿਆ ਵਿਭਾਗ ਵਿੱਚ ਆਰਟ ਐਂਡ ਕਰਾਫਟ ਦੇ ਅਧਿਆਪਕ ਹਨ। 2004 ਵਿੱਚ ਇਨ੍ਹਾਂ ਦੇ ਘਰ ਬੇਟੀ ਬਖਸਿੰਦਰ ਕੌਰ ਅਤੇ 2007 ਵਿੱਚ ਬੇਟੇ ਫਵਨੀਤ ਨੇ ਜਨਮ ਲਿਆ। ਇਨ੍ਹਾਂ ਨੇ ਅਪਣਾ ਪਹਿਲਾ ਨਾਵਲ ਪਰਗਟ ਸਤੌਜ ਦੇ ਨਾਵਲ 'ਤੀਵੀਆਂ' ਤੋਂ ਪ੍ਰੇਰਿਤ ਹੋ ਕੇ ਲਿਖਿਆ। ਪਰਗਟ ਸਤੌਜ ਨੇ ਹਰਵਿੰਦਰ ਚਹਿਲ ਨੂੰ ਨਾਵਲ ਲਿਖਣ ਲਈ ਹੱਲਾਸ਼ੇਰੀ ਦਿੱਤੀ। 2015 ਵਿੱਚ ਹਰਵਿੰਦਰ ਚਹਿਲ ਨੇ ਜਲੰਦਰ ਦੂਰਦਰਸ਼ਨ ਦੇ ਪ੍ਰੋਗਰਾਮ ਨਵੀਂਆਂ ਕਲਮਾਂ ਵਿੱਚ ਹਿੱਸਾ ਲਿਆ।

 ਰਚਨਾਵਾਂ 

 ਤਿੜਕੀਆਂ ਸੱਧਰਾਂ 
ਇਹ ਨਾਵਲ ਹਰਵਿੰਦਰ ਚਹਿਲ ਦਾ ਪਲੇਠਾ ਨਾਵਲ ਹੈ ਜੋ 2014 ਵਿੱਚ ਛਪਿਆ। ਹੁਣ ਤੱਕ ਇਸ ਨਾਵਲ ਦੇ ਤਿੰਨ ਅਡੀਸ਼ਨ ਛਪ ਚੁੱਕੇ ਹਨ। ਇਸ ਨਾਵਲ ਵਿੱਚ ਤਰ੍ਹਾਂ ਤਰ੍ਹਾਂ ਮਨੁੱਖੀ ਵਿਵਹਾਰ, ਪੇਂਡੂ ਰਸਮਾਂ ਰਿਵਾਜ ਵਿਆਹ ਸ਼ਾਦੀਆਂ, ਮਰਨੇ ਪਰਨੇ, ਦੁੱਖ-ਸੁੱਖ ਆਪਸੀ ਸਾਂਝਾ ਆਦਿ ਨੂੰ ਬੜੇ ਸੰਖੇਪ ਰੂਪ ਵਿੱਚ ਪੇਸ਼ ਕੀਤਾ ਗਿਆ ਹੈ।

 ਦਿਨ ਕਟੀਆਂ 
ਇਹ ਨਾਵਲ 2016  ਵਿੱਚ ਛਪਿਆ ਹਰਵਿੰਦਰ ਚਹਿਲ ਦਾ ਦੂਜਾ ਨਾਵਲ ਹੈ। ਜੋ ਕਿ ਕਿਸਾਨੀ ਸਮੱਸਿਆਵਾਂ ਨਾਲ ਸਬੰਧਤ ਹੈ। ਇਹ ਨਾਵਲ ਕਿਸਾਨ ਦੀ ਸਮੱਸਿਆਵਾਂ ਤੋਂ ਪਾਠਕਾਂ ਨੂੰ ਜਾਣੂ ਕਰਵਾਉਂਦਾ ਹੈ।

ਸ਼੍ਰੇਣੀ:ਜਨਮ 1973
ਸ਼੍ਰੇਣੀ:ਨਾਵਲਕਾਰ
ਸ਼੍ਰੇਣੀ:ਪੰਜਾਬੀ ਨਾਵਲਕਾਰ
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
ਸ਼੍ਰੇਣੀ:ਅਸਪੱਸ਼ਟ ਪ੍ਰਸਿੱਧੀ ਵਾਲੇ ਵਿਸ਼ਿਆਂ ਵਾਲੇ ਸਾਰੇ ਲੇਖ